"Toshiba นำสิ่งที่ดีสู่ชีวิต" แต่ขณะนี้กำลังประสบปัญหาธุรกิจอย่างหนัก และอาจถึงขั้นต้องล้มละลายในเร็วๆ นี้ - FINNOMENA
"Toshiba นำสิ่งที่ดีสู่ชีวิต" แต่ขณะนี้กำลังประสบปัญหาธุรกิจอย่างหนัก และอาจถึงขั้นต้องล้มละลายในเร็วๆ นี้
16 ก.พ. 2560

“Toshiba นำสิ่งที่ดีสู่ชีวิต” แต่ขณะนี้กำลังประสบปัญหาธุรกิจอย่างหนัก และอาจถึงขั้นต้องล้มละลายในเร็วๆ นี้
จากปัญหาขาดทุนสะสมมานาน จนล่าสุดเมื่อวันวาเลนไทน์ที่ผ่านมา โตชิบาได้แจ้งต่อตลาดหลักทรัพย์โตเกียว ขอเลื่อนการส่งรายงานการเงินประจำไตรมาส 4 ของปี 2016
พร้อมกับข่าวร้ายเกี่ยวกับธุรกิจพลังงานนิวเคลียร์ของบริษัท ในสหรัฐอเมริกาที่กำลังประสบปัญหาอย่างหนัก จนบริษัทต้องลงมูลค่าด้อยค่าสินทรัพย์ทางบัญชีสูงถึง 7.12 แสนล้านเยน และประธานบอร์ดก็ประกาศลาออกเพื่อแสดงความรับผิดชอบอีกด้วย
ซึ่งจากหลังข่าวนี้ประกาศออกไป หุ้นของ Toshiba ในตลาดหลักทรัพย์โตเกียว ตกลงทันที 8%
โตชิบานั้นเป็นหนี้สะสมมานาน และต้องกู้เงินมาโปะหนี้อยู่ตลอด โดยเจ้าหนี้รายใหญ่คือธนาคารใหญ่ของญี่ปุ่น 3 ราย ซึ่งกำหนดชำระหนี้รอบล่าสุด โตชิบาได้ขอเลื่อนไปจนถึงสิ้นเดือนมีนาคมนี้ โดยกำลังจะขายธุรกิจผลิตชิปออกไป เพื่อหาเงินมาแก้ปัญหาหนี้ระยะสั้น
แต่ในระยะยาว การไม่มีธุรกิจชิปก็อาจเป็นผลเสียต่อการฟื้นฟูกิจการของบริษัทเช่นกัน ถ้ายังไม่เจอวิธีแก้ใหม่ๆ บริษัทก็คงไม่มีทางเลือกอื่นนอกจากยื่นขอล้มละลาย
ที่มา : https://brandinside.asia/toshiba-loss-nuclear-business/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่างๆ ได้ด้วยตัวเอง
แท็ก:
แชร์บทความ: